Cel mai tânăr pacient care moare de coronavirus în România.
Un băiat de 18 ani, din Galaţi, care suferea de cancer, a murit la spital. El era infectat cu noul coronavirus. Este cea mai tânără victimă COVID-19 din ţară.
Băiatul de 18 ani avea o tumoare cerebrală şi a murit la un spital din Galaţi, infectat cu noul coronavirus.Până la acest caz, cea mai tânără victimă COVID-19 din România era o fată de 21 de ani, din Vrancea, care a murit la sfârşitul lunii aprilie. Aceasta suferea şi de alte boli grave, precum Sindrom Down, boală renală cronică, obezitate, insuficienţă cardiacă.Autorităţile au anunţat, luni, că în România s-au înregistrat 825 de cazuri noi de COVID-19 şi 37 de decese. Unul dintre decese a fost la un pacient din categoria de vârstă 10 – 19 ani.